Kvennalið Snæfells er úr leik í Lengjubikarnum eftir tvo tapleiki í síðustu viku , gegn KR og Keflavík . Áður höfðu Snæfellskonur unnið Fjölni í fyrsta leik sínum í riðlinum . Snæfellsstelpurnar veittu Keflavík harða keppni þegar liðin áttust við í Hólminum um miðja vikuna . Það var ekki fyrr en í þriðja leikhluta sem Suðurnesjaliðið komst yfir í jöfnum og spennandi leik , 57 : 54 . Jafnt var fyrir síðasta leikhluta , 61 : 61 , en þær keflvísku sýndu meira jafnvægi á lokakaflanum og sigruðu 75 : 71 . Hildur Sigurðardóttir skoraði 22 stig fyrir Snæfell , Shannon McKever 19 , Berglind Gunnarsdóttir 9 , Alda Leif Jónsdóttir 8 , Hildur Björg Kjartansdóttir 7 og Helga Hjördís Björgvinsdóttir og Björg Guðrún Einarsdóttir 3 hvor . Hjá Keflavík var gamla brýnið Birna Valgarðsdóttir stigahæst með 17 stig . KR stúlkurnar reyndust Snæfelli erfiðar heim að sækja , en leikurinn fór fram sl. laugardag . Lokatölur voru 78 : 47 eftir að staðan í leikhléi var 36 : 22 . Shannon McKaver var stigahæst með 12 stig , 12 fráköst og 5 varin skot , Hildur Sigurðardóttir kom næst með 11 stig , 6 fráköst og 6 stolna bolta , Berglind Gunnarsdóttir skoraði 8 stig , Alda Leif Jónsdóttir skoraði 6 stig , tók 6 fráköst og varði 4 skot , Hildur Björg Kjartansdóttir gerði 3 stig og tók 6 fráköst , Sara Sædal Andrésdóttir 2 stig og tók 5 fráköst , Sara Mjöll Magnúsdóttir skoraði 2 stig , Helga Hjördís Björgvinsdóttir 2 stig og tók 5 fráköst , Aníta Sæþórsdóttir 2 stig og Ellen Alfa Högnadóttir 1 .